open-index/open-wikipedia-markdown huggingface dataset:
קלבה קוקה

**קלבדיה ואדימובנה ויסוקובה** (ברוסית: **Клавдия Вадимовна Высокова**; נולדה ב-23 ביולי 1995), הידועה בשם הבמה **קלבה קוקה** (**Клава Кока**), היא זמרת-יוצרת ויוטיוברית רוסייה.

## ראשית חייה
ויסוקובה נולדה ביקטרינבורג, רוסיה ב-23 ביולי 1995 כשהייתה נערה, היא עברה עם משפחתה לגור במוסקבה. לאחר שסיימה את לימודיה בבית הספר התיכון, נרשמה ויסוקובה לאקדמיה הרוסית הנשיאותית לכלכלה וניהול ציבורי  כדי ללמוד שירות וניהול ציבורי.

ב-2012, היא התמודדה בתחרות השירה "Ya-artist".

## קריירה
ב-17 במרץ 2015, ויסוקובה הוציאה את אלבום האולפן הראשון שלה, "Kusto". מאוחר יותר באותה שנה, היא השתתפה בתחרות המוזיקה "Glavnaya Stsena".

ב-2015, ויסוקובה התמודדה בתחרות המוזיקלית "Molodaya krov", שבה היא זכתה, והיא הוחתמה בחברת התקליטים הרוסית Black Star.

ב-2017, היא השיקה את ערוץ היוטיוב שלה, שם החלה לבצע קאברים לשירים זרים שתורגמו לרוסית.

ב-2018, היא הופיעה בתוכנית המסע "Oryol i Reshka".

ב-22 בספטמבר 2019, היא הוציאה את אלבום האולפן השני שלה, "Neprilichno o lichnom".

ב-2021, ויסוקובה נכללה כאחת מ-30 הרוסים המבטיחים ביותר מתחת לגיל 30 על ידי פורבס רוסיה.

## דיסקוגרפיה
### אלבומי אולפן
* 2015: *Kusto*
* 2019: *Neprilichno o lichnom*

## קישורים חיצוניים

## הערות שוליים

קטגוריה:יוטיוברים רוסים
קטגוריה:זמרי פופ רוסים
קטגוריה:אמנים רוסים הידועים בשם במה
קטגוריה:ילידות 1996
קטגוריה:רוסים שנולדו ב-1996
קורמורן מגלני

**קורמורן מגלני** המכונה גם **קורמורן סלעים** (שם מדעי: *Leucocarbo magellanicus*) הוא מין של עוף ימי ממשפחת הקורמורניים החי בקצה הדרומי של אמריקה הדרומית בין ואלדיביה שבצ'ילה, דרך כף הורן, ארץ האש שבארגנטינה וצפונה לדרום צ'ובוט. בחורף הקורמורנים נודדים צפונה עד לסנטיאגו דה צ'ילה במערב ולאורוגוואי במזרח. הרבייה מבוצעת לרוב סביב איי פוקלנד.

קורמורן זה השתייך לסוג קורמורן עד 2014, אז הוחלט לשייכו לסוג קורמורן כחול-עין. עם זאת מספר חוקרים ב-2021 מסווגים אותו כבן לסוג יחידי - *Notocarbo*.

## תיאור
קורמורן מגלני מגיע לאורך 65 עד 70 ס"מ והוא בעל נוצות שחורות-לבנות עם עיניים ופנים אדומים, מקור דק שחור, כנפיים, זנב וגב שחורים ובטן לבנה. הרגליים ורודות ומקרוב נראות גם נוצות ירוקות-כהות עד סגולות לאורך הראש והצוואר, כשציצות מזדקרות צצות לזכרים בעונת הרבייה. עם זאת אין כמעט הבדלים בין הזכרים והנקבות, אפילו ביחס לקורמורנים. עם זאת הזכרים גדולים יותר ב-5 עד 10%.

הקורמורן חי לאורך סלעים וחופים באזורים הקרים והממוזגים של דרום אמריקה הדרומית בין חופי האוקיינוס האטלנטי והאוקיינוס השקט וצולל במים בקרבת החוף. הוא ניזון מחסילונים ומלהקות דגים, כמו של הדג *Patagonotothen* ממשפחת הנוטוטיניים. הקורמורן לרוב צד בגפו אך לעיתים משתתפים מספר קורמורנים ואף עופות ים אחרים יחדיו.

במושבות הרבייה המתבצעות על צוקים הנקבה מטילה 2 עד 5 ביצים, לרוב 3 ביצים. המושבות נותנות הגנה יחסית מטורפים. 

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:קורמורניים
קטגוריה:ארגנטינה: עופות
Ego (שיר של אלה אייר)

"**Ego**" (בעברית: **אגו**) הוא סינגל של הזמרת-יוצרת הבריטית אלה אייר, בשיתוף פעולה עם המפיק המוזיקלי האמריקאי, טיי דולה סיין, שיצא לאור על ידי וירג'ין EMI רקורדס, ב-11 באוגוסט 2017.

נכון לפברואר 2022, השיר הושמע למעלה מ-6.8 מיליון פעמים בספוטיפיי.

## וידאו קליפ
הווידאו קליפ של הסינגל הועלה לחשבון היוטיוב של אלה אייר ב-4 בספטמבר 2017. נכון לפברואר 2022, הווידאו קליפ נצפה למעלה מ-1.2 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלה אייר
קטגוריה:שירי טיי דולה סיין
קטגוריה:שירים באנגלית
קטגוריה:בלדות פופ
קטגוריה:שירים שנכתבו על ידי אלה אייר
קטגוריה:שירים שנכתבו על ידי ג'סי שטקין
קטגוריה:שירים שהופקו על ידי ג'סי שטקין
קורמורן שחור-פנים

**קורמורן שחור-פנים** (שם מדעי: *Phalacrocorax fuscescens*) הוא מין של קורמורן האנדמי למימי דרום אוסטרליה.

אורכו של קורמורן זה מגיע ל-61 עד 69 ס"מ, הוא בעל מוטת כנפיים של 93 עד 107 ס"מ כששני הזוויגים דומים במראם וגודלם. קורמורן זה בעל דמיון לקורמורן מנומר אוסטרלי עם גוני שחור-לבן כשל פינגווין, אך הוא קטן יותר, בעל עיניים ירוקות ומקור בולט יותר. הזכרים מצמיחים נוצות לצידי אוזניהם בעונת הרבייה.

קורמורן זה מצוי לאורך חופי דרום אוסטרליה בין אוסטרליה המערבית, אוסטרליה הדרומית, ויקטוריה, טסמניה וכמה מאיי מצר בס. האוכלוסיות של אוסטרליה המערבית נפרדות מהשאר. בניגוד לשאר הקורמורנים האוסטרלים החיים בקרבת מים מתוקים בפנים היבשת, קורמורן זה הוא שוכן חופים וצוקים וניזון בעיקר מדגים בים הפתוח או קרוב לחוף. לעיתים הקורמורנים ידוגו בלהקות.

זהו מין מונוגמי המקנן על צוקים גבוהים והנקבות מטילות 2–3 ביצים בעונת הרבייה.

## קישורים חיצוניים

## הערות שוליים


Phalacrocorax fuscescens in flight 1 - SE Tasmania.jpg
Black-faced Cormorant (Phalacrocorax fuscescens) (8079574186).jpg
Phalacrocorax fuscescens - SE Tasmania.jpg
Phalacrocorax fuscescens wineglass.jpg


קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:קורמורניים
קטגוריה:אוסטרליה: עופות
קטגוריה:בעלי חיים ימיים בדרום אוסטרליה
קורמורן הגדה

**קורמורן הגדה** או **קורמורן וולברג** (שם מדעי: *Phalacrocorax neglectus*) הוא מין של קורמורן האנדמי לנמיביה ולחוף המערבי של אפריקה הדרומית ומצוי בטבע בסכנת הכחדה.

## תיאור
זהו מין גדול יחסית של קורמורן באורך 75 ס"מ עם נוצות שחורות וכנפיים חומות-ברונזה עם כתם לבן על הגב. הראש שחור ללא בליטות או ציצות. העין צהובה ללא טבעות עיניים צבעוניות והמקור אפור, ארוך וחד.

הקורמורן חי בלהקות לאורך חופי נמיביה, לעיתים 15 ק"מ מהחופים. הקורמורן ניזון מבעלי חיים הקרובים לקרקעית הים או לאצות רחבות כמו לובסטרים קוצניים מהמין *Jasus lalandii* וקברנוניים מהמין *Sufflogobius bibarbatus*, הנחשבים למזונו העיקרי. לרוב הקורמורנים דגים ביחידות מצלילה אך לעיתים צדים בלהקות.

הם מקננים לחופי נמיביה מקן עשוי אצות וגואנו ומטילים 2 עד 3 ביצים לבנות. הקורמורנים מתרבים כל השנה. האי מרקורי  והאי איצ'בו  הם אתרי הקינון העיקריים שלהם.

## שימור
בשנים האחרונות אוכלוסיית קורמורן זה ירדה בחדות, בין השאר עקב דיג יתר של הקברנון *Sufflogobius bibarbatus*, שהוא מזונו העיקרי של הקורמורן; הפרעות מצד האדם; התרחבות אוכלוסיית שחף הקלפ, שהפך למיץ מתפרץ, הניזון מביציו וגוזליו של הקורמורן. רק 4,000 פרטים בוגרים נותרו בטבע.

## קישורים חיצוניים

## הערות שוליים

קטגוריה:בעלי חיים שתוארו ב-1855
קטגוריה:טקסונים שתוארו בידי יוהאן אוגוסט ולברג
קטגוריה:קורמורניים
קטגוריה:נמיביה: עופות
קטגוריה:בעלי חיים ימיים באפריקה הדרומית
דימורפוס

**דימורפוס** הוא אסטרואיד קטן, ירח של האסטרואיד 65803 דידימוס, המהווים יחד אסטרואיד כפול. הוא מסתובב סביבו במרחק ממוצע של 1.19 ק"מ. דימורפוס התגלה בשנת 2003 ותחילה נקרא בשם הזמני S/2003 (65803) 1 וכונה "Didymos B" ו-"Didymoon". ב-23 ביוני 2020, האיגוד האסטרונומי הבינלאומי העניק לו את השם הרשמי "דימורפוס". זהו אחד העצמים האסטרונומיים הקטנים ביותר שקיבל שם קבוע.

דימורפוס הוא היעד של ניסוי הסטת אסטרואיד כפול (DART) של נאס"א. הגשושית DART שוגרה ב-24 בנובמבר 2021  והתנגשה בדימורפוס ב-26 בספטמבר 2022 (27 בספטמבר לפי שעון ישראל), כדי לבחון יכולת הסטת אסטרואידים עבור הגנה פלנטרית. לוויין זעיר בשם LICIACube , של סוכנות החלל האיטלקית, יצלם את ההתנגשות. משימת Hera  של סוכנות החלל האירופית תצפה באסטרואיד לאחר הפגיעה.

## גילוי
האסטרואיד המרכזי דידימוס התגלה בשנת 1996 על ידי ג'ו מונטאני מפרויקט Spacewatch ושמו "דידימוס" אושר רשמית ב-2004. בשנת 2003, פטר פראבץ  ממצפה הכוכבים אונדז'וב  בצ'כיה גילה שלאסטרואיד יש לוויין שמקיף אותו. תמונות של מכ"ם הדופלר במצפה הכוכבים ארסיבו אישרו שדידימוס הוא אסטרואיד כפול.

## אטימולוגיה
הוחלט לתת לאסטרואיד שם רשמי מפני שהוא היעד של משימות החלל DART ו-Hera, ועתיד להיות הגוף השמימי הראשון שצורתו השתנתה באופן מהותי כתוצאה מהתערבות אנושית.

השם דימורפוס נגזר מהמילה היוונית Dimorphos שפירושה "בעל שתי צורות". השם הוצע על ידי המדען Kleomenis Tsiganis באוניברסיטת אריסטו בסלוניקי. השם נבחר כי האסטרואיד יהיה מוכר בשתי צורות שונות מאוד, האחת שתראה הגשושית DART לפני שתפגע בו, והשנייה שתראה Hera כמה שנים מאוחר יותר.

לפני שנבחר השם הרשמי, האסטרואיד כונה בתקשורת הרשמית "דידימון" ("Didymoon"), הלחם בסיסים שנוצר מ-"Didymos" שמו של האסטרואיד המרכזי 65803 דידימוס, שפירושו ביוונית תאום, ומ-"moon" שפירושו ירח (לווין טבעי).

## מאפיינים
[ממוזער|דגם הצורה של ''Didymos'' והלוויין שלו ''Dimorphos'', מבוסס על [עקומת אור פוטומטרית ונתוני מכ"ם]]
[ממוזער|שמאל|תג [ניסוי הסטת אסטרואיד כפול|המשימה DART]] 
הגוף המרכזי של האסטרואיד הכפול, דידימוס, מקיף את השמש במרחק של 1.0-2.3 AU אחת לשנתיים וחודש (770 ימים). הוא בעל אקסצנטריות מסלול של 0.38 ונטייה של 3° ביחס למישור המילקה. ב-4 באוקטובר 2022 דידימוס יתקרב לכדור הארץ במרחק של 10.6 מיליון קילומטר.

דימורפוס נע במסלול כמעט מעגלי סביב דידימוס, כאשר זמן הקפה שלו היא 11.9 שעות. תנועת המסלול שלו היא תואמת לסיבוב העצמי של דידימוס, כך שדימורפוס פונה תמיד לאותו צד של דידימוס. מסלולם של דימורפוס ודידימוס הוא נגדי  ביחס למישור המילקה.

קוטרו של דימורפס הוא כ-170 מטרים לעומת דידימוס שקוטרו 780 מ'.

## קישורים חיצוניים

## הערות שוליים

קטגוריה:אסטרואידים
אברהם גדילייא

רבי **אברהם בן ר' שמואל גדיליא** (גדיליה/גדליה) הראשון, שד"ר ירושלים ומחבר **ברית אברהם**, הפירוש הקדום ביותר על הילקוט שמעוני.

## ביוגרפיה
בשנת ת"ח (1648) יצא מירושלים לאיטליה כדי להדפיס את ספרו "ברית אברהם", ושהה באיטליה שתים עשרה שנה.

לפני צאתו לדרכו קיבל הסכמות על ספרו מרבני ירושלים: רבי ישראל בנימין, ר' ישראל ב"ר עזריה זאבי, ור' אליעזר בן ארחא. הסכמה נוספת קיבל באיטליה מרבי משה זכות, שאף חיבר שיר לכבודו.

בזמן שהותו בליוורנו התפרנס ר' אברהם גדליה מהגהת ספרים בבית הדפוס של ידידיה גבאי. בין הספרים שהגיה שם: שו"ת רדב"ז (שנת תי"ב 1652), תשובות הרשב"א בקובץ "תולדות אדם" (תי"ז, 1657), וכנסת הגדולה על או"ח (תי"ח 1658). בהקדמתו ל"תולדות אדם" ציין ר' אברהם גדליה את תקוותו לשוב לירושלים, מאחר שכבר גמר להדפיס את ספרו על הילקוט שמעוני "בדפוס אהובי אשר כנפשי כה"ר ידידיה גבאי נר"ו".

תשובה אליו, בעת היותו בליוורנו, בשו"ת "דבר שמואל" מאת ר' שמואל אבוהב (סי' עב).

לאחר חזרתו לארץ ישראל, היה מתומכי שבתי צבי, ואף שלח מכתבים לידידיו באיטליה.

ערך סדר תפילות ולימוד לפוקדים את קבר שמואל הנביא, כולל תפילה קצרה שניסח בעצמו.

## ספרו "ברית אברהם"
הספר הודפס בליוורנו בשנים ת"י - תי"ז (1650 - 1657)

ספר זה הוא הפירוש הקדום ביותר שנכתב על הילקוט שמעוני. נדפס יחד עם הילקוט שמעוני, ובמהדורה זו הוסיף ר' אברהם גדליה קטעים חדשים לילק"ש על הנ"ך ממדרשים שונים, כגון "אגדת בראשית", שלא היו בדפוסים הקדומים של הילקוט

פירושו "ברית אברהם" כולל מובאות מפרשנים קדומים מכתבי יד שהיו בידו, כגון פירוש הספרי המיוחס לראב"ד, פירוש רבנו הלל ופירוש רבי חיים חבריא על מדרש ההלכה תורת כהנים. כמו כן הביא דברים ששמע מפי רבי חיים הכהן תלמיד רבי חיים ויטאל.

פירוש זה מצוטט רבות בספרות התורנית, כגון בפירוש "זית רענן" על הילקוט שמעוני מאת בעל המגן אברהם. בחלק מספרי הכתובים פירוש "זית רענן" אינו אלא העתקה מה"ברית אברהם". כפי הנראה בעל המגן אברהם לא השלים את ספרו, והמדפיסים הוסיפו חלקים אלה לצורך השלמת הספר.

## משפחתו
שני בניו, ר' יעקב ור' יוסף גדיליא, נהרגו בשנת תס"ה (1705) על ידי שודדים בדרך בין עזה לחברון. ר' יוסף זה היה שד"ר של ארץ ישראל ביוון, תלמיד חכם, שכמה מתשובותיו נדפסו בספר "כרם שלמה" מאת רבי שלמה אמריליו, רבה של סלוניקי.

נכדו, ר' אברהם גדילייא השני, היה אף הוא שד"ר, בשליחות העיר חברון.

## לקריאה נוספת
* אריה ליב פרומקין, **תולדות חכמי ירושלים** (תרפ"ח) כרך א חלק ב עמ' 33
* אברהם יערי, **שתי תעודות לתולדות היישוב בחברון** (תש"ט) עמ' 1 - 2.
* אברהם יערי, **שלוחי ארץ ישראל** (תשי"א) עמ' 272

## הערות שוליים

קטגוריה:ירושלים: רבנים
קטגוריה:שד"רים
סטון (יחידת מידה)

**סטון** (באנגלית: **Stone**) היא יחידת מסה בריטית, השווה ל-14 פאונד, או 6.350 קילוגרמים. בבריטניה, באירלנד וברוב מדינות חבר העמים סטון משמש כיחידת מידה למשקל גוף האדם. אנשים במדינות הללו בדרך כלל יציינו כי הם שוקלים למשל "" (11 סטון ו-4 פאונד). לעיתים רבות במשחקי אגרוף בריטיים יציינו את המשקל של המתמודדים בסטון.

בעבר נעשה גם שימוש ביחידת מידה זו לשקילת סחורות חקלאיות. תפוחי אדמה, למשל, נמכרו באופן מסורתי לפי יחידת מידה זו. בשנת 1985, בהתאם לחוק המשקלים והמידות (Weights and Measures Act), הסטון הוסר מרשימת יחידות המסה המקובלות לשימוש במסחר בבריטניה.

## ראו גם
* משקל גוף האדם
* היסטוריה של שיטות המדידה
* יחידת מידה

## קישורים חיצוניים
* 

## הערות שוליים

קטגוריה:יחידות מידה: מסה
אדוארד קארוויל

**אדוארד פיטר קארוויל** (באנגלית: **Edward Peter Carville**; 14 במאי 1885 – 27 ביוני 1956) היה פוליטיקאי ומשפטן אמריקאי, שכיהן כמושל נבדה וכחבר הסנאט של ארצות הברית מטעמה.

## ביוגרפיה
קארוויל נולד ב-14 במאי 1885 בעמק מאונד (Mound) שבמחוז אלקו בנבדה. בשנת 1909 השלים לימודי תואר ראשון במשפטים באוניברסיטת נוטרדאם שבאינדיאנה. באותה השנה התקבל ללשכת עורכי הדין של נבדה, ואת משרד עורכי הדין שלו הקים במחוז הולדתו. ב-29 באוגוסט 1910 נישא לאירמה מרי קלהאן ולהם נולדו שלושה בנים – אדוארד, ריצ'ר'ד ורוברט.

בין השנים 1910–1911 מונה קארוויל לתפקיד סגן התובע המחוזי באלקו. כעבור זמן מה התקדם בסולם הדרגות ושירת כתובע מחוז אלקו בשנים 1912–1918. ב-1928 מונה למשרת שופט בבית המשפט המחוזי של אלקו. מ-1934 עד 1934 היה קארוויל תובע פדרלי בנבדה. ב-1939 החל את כהונתו כמושל נבדה, ולאחר שנבחר מחדש בבחירות אמצע הכהונה ב-1942, הוסיף למלא את התפקיד על להתפטרותו ביולי 1945. כהונתו עמדה בסימן מלחמת העולם השנייה, הניו דיל וכלכלת ארצות הברית.

ב-24 ביולי 1945 התפטר מתפקיד כמושל, וסגנו, וייל פיטמן  (שהחליף אותו בכיסא המושל), מינה אותו לסנאט של ארצות הברית כדי למלא את מקומו של ג'יימס סקרוגהאם שנפטר בעודו מכהן. שליחותו של קארוויל בגבעת הקפיטול נעה מיום מינויו ועד להתכנסות הקונגרס ה-9 בראשית ינואר 1947. בבחירות 1946 ניסה להתמודד לתקופת כהונה מלאה, אך הפסיד בבחירות המקדימות של המפלגה הדמוקרטית לסנאטור לשעבר ברקלי באנקר. באנקר בעצמו הפסיד לג'ורג' מלון, מועמד המפלגה הרפובליקנית. אחרי תבוסתו שב לעיסוקיו המשפטיים. בשנת 1956 הלך לעולמו.

## קישורים חיצוניים
* 
* 

## הערות שוליים

קטגוריה:אמריקאים ילידי נבדה
קטגוריה:בוגרי אוניברסיטת נוטרדאם
קטגוריה:תובעים אמריקאים
קטגוריה:מושלי נבדה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מנבדה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1885
קטגוריה:אמריקאים שנפטרו ב-1956
גטו ברסט

**גטו ברסט** (בפולנית: **getto w Brześciu nad Bugiem**; ביידיש: **גאטע בריסק** או **בריסק-ד׳ליטע**) היה גטו נאצי אשר הוקם בעיר ברסט במערב בלארוס הכבושה במהלך מלחמת העולם השנייה והשואה, בדצמבר 1941, שישה חודשים לאחר פלישת הכוחות הגרמנים לברית המועצות ביוני 1941. פחות משנה לאחר הקמת הגטו, בסביבות ה-15–18 באוקטובר 1942, נרצחו כ-20,000 תושבי ברסט (למעלה מ-5,000 הוצאו להורג מקומית במבצר ברסט בהוראת קארל אברהרד שונגארת'; השאר נרצחו ונהרגו ביער המבודד של אתר ההשמדה ברונה גורה (הר ברונה, בבלארוסית: Бронная гара)), אשר נשלחו לשם על גבי רכבות השואה תחת מסווה של 'יישוב מחדש'.

## היסטוריה
בתחילת 1942 החלו להתארגן מחתרות בגטו ברסט, קבוצה קטנה של תלמידים מהגמנסיה העברית "תרבות" ומהגמנסיה הפולנית. וקבוצה נוספת, גדולה יותר, מנתה 90 חברים ובראשה עמד אריה שיינמן, החברים בה גנבו נשק ותחמושת, היה ברשותם מקלט רדיו ודפוס והם תכננו למרוד בגרמנים בבואם לרצוח את היהודים. אנשי המחתרת הוציאו להורג שוטר יהודי אשר הסגיר את איש הקשר הנוצרי שלהם לידי הגרמנים. בעקבות כך, נאלצו אנשי היודנראט לשחד את הגרמנים על מנת שלא יוציאו אל הפועל פעולת תגמול.

בסוף יוני 1942 כונסו כ-900 בעלי-מלאכה ונשלחו לעבודה מזרחה. כעבור כמה שבועות חזרו רק 12 מהם, וכל השאר נרצחו.

ב־15 באוקטובר 1942 הוטל מצור על הגטו והוחל בחיסולו. היהודים רוכזו ונשלחו ברכבות לתחנת ברונה-גורה, שעל מסילת הברזל ב' – ברנוביץ, מצפון לקוברין, ושם נרצחו. ימים רבים אחר-כך עדיין נתפסו בורחים ומסתתרים והוצאו להורג.

חברי המחתרת הקומוניסטית רכשו בסוף 1941 תעודות זיהוי למספר אנשים שמונעים את גירושם. מספר משפחות הוסתרו על ידי משפחתו של ראש המחתרת הקומוניסטית המקומית פ' ז'וליקוב (שנספה בעצמו ב-1943). לאחר כיבוש העיר על ידי הצבא האדום ביולי 1944, ידוע ששרדו בבז'ץ' רק כ-20 יהודים. מחלצים מוכרים מאזור ברסט כוללים את פ. גריגוריביץ', מריה אי איגנסי קוריאנוביצ'ואי, וו. ניסטרנקו, א' לאבאסיוק, א' סטלמאסזוק. פ' מקארן (על הצלת נער צעיר בשם מ' אנגלמן והאחיות מריה וסולמית קקאף) וסופיה ופיוטר גולובצ'נקו (על הצלת יזרעאל, נחמיי ולי מנקיירוב). כומר פולני, האב יאן אורבנוביץ', דיקן קהילת הצלב הקדוש בברסט, הוצא להורג גם הוא על ידי הגרמנים ביוני 1943 בשל סיוע ליהודים.

## לאחר המלחמה
הגטו לשעבר היה אתר הבנייה של ברסט. בפברואר 2019 התגלה קבר אחים, עם 600 גופות שנמצאו, אם כי ההערכה היא שיותר מ-1,000 עלולות להיות בקבר המסוים הזה. נעליים, בגדים וחפצים אישיים נמצאו מאז ינואר. עד מרץ 2019, יותר מ-1,214 גופות נמצאו בקבר האחים, שנמדד באורך של 40 מטרים ובעומק של 2 מטרים. הקהילה היהודית של ברסט ומרכז שמעון ויזנטל ביקשו שהאתר יהפוך לאנדרטה רשמית לשואה.

## קישורים חיצוניים

## הערות שוליים

ברסט
ברסט
קטגוריה:ברסט
קורמורן פיט

**קורמורן פיט** (שם מדעי: *Phalacrocorax featherstoni*) הוא מין של קורמורן האנדמי לאי פיט שבאיי צ'טהאם, מדרום-מזרח לניו זילנד באוקיינוס השקט. מין זה מצוי בסכנת הכחדה עקב אובדן בית גידולו, אף שכנראה היה נדיר תמיד וכבר ב-1905 הוכרז שנכחד, עד שהתגלה מחדש. המין תואר ב-1873 בידי החוקר הניו זילנדי וולטר בולר . שמו המדעי ניתן לכבוד ד"ר פיטרסטון (Dr Featherston), יו"ר מחוז ולינגטון בניו זילנד לשעבר.

## תיאור
קורמורן זה מגיע לאורך 63 ס"מ, משקלו כ-1 ק"ג והוא בעל נוצות שחורות-אפורות עם בטן לבנה. הכפות צהובות ובעלות קרומי שחייה. הקורמורן מצמיח בעונת הרבייה מספר ציצות לבנות זקורות על ראשו הנושרות לאחר מכן. למרות זאת אין הבדלים בין שני הזוויגים. צבע העיניים ירוק עם עור פנים ירוק או צהוב. המקור צהוב כהה עד אפור.

הקורמורן הוא מין ימי המצוי לאורך החופים של ניו זילנד וגם מעופף בים הפתוח בקבוצות קטנות או לבד. בעונת הרבייה הוא מקנן על צוקים יחד עם עוד קורמורנים ושאר עופות ימיים.

ככל הנראה נותרו כיום 868 עד 1,400 פרטים בוגרים של הקורמורן. עם זאת לאחרונה הוקמה תוכנית התאוששות למין.

## קישורים חיצוניים

## הערות שוליים

קטגוריה:בעלי חיים שתוארו ב-1873
קטגוריה:טקסונים שתוארו בידי וולטר בולר
קטגוריה:קורמורניים
קטגוריה:ניו זילנד: עופות אנדמיים
2Cellos

ממוזער|שמאל|שוליץ' והאוזר בהופעה (2017)
**2Cellos** הוא הכינוי של לוקה שוליץ' וסטפן האוזר, צמד מוזיקלי קרואטי המנגנים בצ'לו.

הצמד חתום על חוזה בחברת סוני מאסטרוורקס מאז 2011, והוציאו לאורך השנים שישה אלבומים. עיקר עבודתם הוא מוזיקה אינסטרומנטלית שבה הם מבצעים גרסאות כיסוי לשירי פופ, רוק, וקלאסיקות בתחום המוזיקה והקולנוע. הצמד עורך הופעות ברחבי העולם, והופיע גם בהופעות אורח בסדרות טלוויזיה אמריקניות כגון Glee והרווק.

## דיסקוגרפיה
* 2Cellos (סוני מאסטרוורקס, 2011)
* In2ition (סוני מאסטרוורקס, 2013)
* Celloverse (סוני מאסטרוורקס, 2015)
* Score (סוני מאסטרוורקס, 2017)
* Let There Be Cello and a Violin (סוני מאסטרוורקס, 2018)
* Dedicated (סוני מאסטרוורקס, 2021)

## קישורים חיצוניים

* 

קטגוריה:צמדים מוזיקליים
קטגוריה:מוזיקאים קרואטים
קטגוריה:להקות קרואטיות
יורגודן

**יורגודן** (בשוודית: **Djurgården**) הוא אי במרכז העיר סטוקהולם שבשוודיה. יורגודן מכיל בין היתר בניינים ואתרים היסטוריים, מוזיאונים, גלריות, את פארק השעשועים גרנה לונד , את גן החיות והמוזיאון הפתוח סקאנסן, אזור נמל, וכמו כן גם פארקים. זהו אחד ממקומות הפנאי הפופולריים ביותר בקרב תושבי סטוקהולם ובקרב התיירים שמבקרים בעיר אשר מושך אליו מעל ל-10 מיליון מבקרים בשנה, מתוכם כ-5 מיליון מבקרים במוזיאונים ובפארק השעשועים.

בשנת 2022 חיו ביורגודן 849 תושבים. אזור יורגודן משתרע על פני 2.79 קמ"ר.

## אתרים בולטים
* סקאנסן - מוזיאון פתוח וגן חיות המכיל זאבים, איילים, דובי קוטב וחיות בר רבות אחרות. שוק חג המולד המסורתי שלו מושך אליו עשרות אלפי מבקרים מדי שנה.
* גרנה לונד - פארק שעשועים קטן יחסית שנוסד בשנת 1883.
* מוזיאון ואסה - מוזיאון ימי המציג את "ואסה", אוניית מפרשים מלחמתית מן המאה ה-17, היחידה מסוגה הקיימת בימינו. האונייה טבעה בהפלגת הבכורה שלה ב-1628, ונמשתה מקרקעית הים ב-1961 כשהיא שלמה כמעט לחלוטין.
* אבבא: המוזיאון - ביתה של תערוכה אינטראקטיבית בנושא להקת הפופ אבבא, שנפתח ב-2013.
* המוזיאון הנורדי - מוקדש למסורות ולתרבות השוודית.
* יוניבאקן  - מוזיאון לילדים אשר מוקדש ליצירותיה של הסופרת השוודית הנודעת אסטריד לינדגרן.
* יורגורדסטאדן (Djurgårdsstaden) - שכונה של מבני עץ משומרים מהמאה ה-18.
* ארמון רוסנדול - נבנה בשנים 1823–1827 על ידי קרל הארבעה עשר, מלך שוודיה.
* גני רוסנדול  - גן ציבורי אשר נודע במיוחד בשל מבחר הוורדים שבו.
* גלריית טיל  - מוזיאון המציג אוסף פרטי האמנות מסוף המאה ה-19
* בלוקהוסאודן (Blockhusudden) - ביתו הנוכחי של הנסיך השוודי קרל פיליפ.

## גלריית תמונות

Vasa_Museum_interior1.jpg|אוניית המפרשים ואסה מהמאה ה-17 במוזיאון ואסה
ABBA- The Museum (Waterloo).jpg|מוזיאון אבבא
Nordiska_museet_sett_från_Skansen_2005-07-29.jpg|המוזיאון הנורדי
2020-04-26_—_Gröna_Lund.jpg|פארק השעשועים גרונה לונד
Södra_Djurgården_1866.jpg|מפה של יורגורדן משנת 1866


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סטוקהולם
קטגוריה:איים בים הבלטי
פרסי האקדמיה לטלוויזיה לשנת 2021

**פרסי האקדמיה לטלוויזיה לשנת 2021** הוא טקס בו הוענקו פרסי האקדמיה הישראלית לטלוויזיה בתחום היצירה הטלוויזיונית בישראל. הטקס שודר בכאן 11 ב-24 במרץ 2022 על ידי המנחה יניב ביטון, אשר הנחה את הטקס בפעם השנייה ברציפות. ב-15 בפברואר 2022 פורסמו המועמדים בקטגוריות השונות על ידי דפנה לוסטיג.

האקדמיה העניקה בשנה זו פרס מפעל חיים לתוכנית זהו זה!.

## זוכים ומועמדים
[ממוזער|239x239 פיקסלים|[דאנה איבגי, שחקנית ראשית בסדרת דרמה]]
[ממוזער|176x176 פיקסלים|[עירית קפלן, שחקנית משנה בסדרת דרמה]]
[ממוזער|202x202 פיקסלים|[ששון גבאי, שחקן משנה בסדרת דרמה]]
ברשימות מטה, הזוכים בקטגוריה **מודגשים**.

### תוכניות

### משחק

### בימוי

### תסריט

### יצירה נוספת

## שיאני זכיות
### לפי תוכנית
התוכניות הבאות קיבלו זכיות מרובות בטקס:

### לפי ערוץ/גוף

## שיאני מועמדויות

### לפי תוכנית

### לפי ערוץ/גוף

## לזכרם
* ניקו ניתאי
* אלון גרזון
* יובל סטוניס
* משה ניניו
* דידי גת
* שמעון קסטיאל
* רוני דניאל
* אלון דהן
* יוסי מימן
* יואל קמינסקי
* יעל רובין
* אילן הראל
* גיא בלילה
* אלכס פלג
* חיים שירן
* טארק קובטי
* יוסף כרמון

## הערות שוליים

2021
קטגוריה:2021 בישראל
קרולה מוואסה

**קרולה מוואסה** (בגרמנית: **Carola von Wasa-Holstein-Gottorp**; 5 באוגוסט 1833 - 15 בדצמבר 1907) הייתה נסיכת שוודיה, ומלכה רעיה של סקסוניה. היא הייתה המלכה האחרונה של סקסוניה.

## ביוגרפיה
### ראשית חייה
קרולה נולדה ב-5 באוגוסט 1833 בארמון שנברון, וינה והייתה בתם של גוסטב, נסיך ואסה ולואיזה אמליה, נסיכת באדן, ונכדתו של מלך גוסטב הרביעי אדולף, מלך שוודיה שהודח בשנת 1809.

בתחילת שנות ה-50 של המאה ה-19 היא נחשבה לאחת הנסיכות היפות של אירופה. מחזרים לא חסרו לה, והיו תוכניות לחתנה עם נפוליאון השלישי, קיסר הצרפתים. היא הייתה בת דודה של הקיסר דרך סבתה מצד אמה סטפני דה בוארנה, בתו המאומצת של נפוליאון הראשון ונסיכת האימפריה הצרפתית הראשונה. אביה היה נגד הנישואים בשל המצב הפוליטי ההפכפך בצרפת והמחלוקת ההיסטורית של שושלת שלו עם שושלת בונפרטה. 20 שנה לאחר מכן, כשנפוליאון השלישי הודח מהשלטון, צוטט אביה כאומר, "חזיתי את זה נכון!"
ימין|ממוזער|199x199 פיקסלים| קרולה מוואסה, בזמנו נסיכת הכתר של סקסוניה
ממוזער|316x316 פיקסלים| קרולה בגיל 17
ממוזער|370x370 פיקסלים| קרולה - נסיכת הכתר של סקסוניה, שנות ה-60
בשנת 1852, בניגוד לרצונו של אביה, קרולה המירה את דתה לקתולית. ב-18 ביוני 1853, נישאה קרולה בדרזדן לאלברט, נסיך הכתר של סקסוניה. נישואיהם היו ללא ילדים, אף על פי שהיא סבלה מהפלות רבות. יורשיה הקרובים ביותר היו: מצד האב, פרידריך השני, הדוכס הגדול של באדן (1857–1928), בנו של בן דודה הראשון; ובן דודה הראשון, מלך רומניה קרול הראשון (1839–1914) מצד האם.

הייתה לה מערכת יחסים טובה עם חמיה ותוארה כתמיכתה בם בזמנים קשים. כבר בתור נסיכת כתר, החלה קרולה את הפעילות בנושאים חברתיים אותה המשיכה כמלכה. בשנת 1866, היא ביקרה בבתי החולים השדה של סקסוניה בווינה, שם התפרסמה כאחות טובה. ב-1867 היא ייסדה את ועדת אלברט, שתרמה לטיפול הרפואי של הצבא הגרמני במהלך מלחמת 1870–1871. על עבודתה היא עוטרה בעיטור מסדר לואיזה הפרוסי ובמסדר הסקסוני של זידוניה. ב-1871, היא ליוותה את אלברט לקומפיין לאחר תבוסת צרפת, שם אירחה את קציני הצבאות המנצחים כמארחת פופולרית.

### מלכה רעיה
בשנת 1873, בן זוגה מת חמיה, ובעלה הוכתר כמלך אלברט הראשון. בשנת 1884, הסניף השוודי המודח של בית אולדנבורג עשה שלום עם שושלת ברנדוט השוודית החדשה באמצעותה ובתו של בן דודה הראשון אשר הפכה לנסיכת הכתר ויקטוריה משוודיה, כאשר שרידי סבה של קרולה, מלך שוודיה גוסטב הרביעי אדולף, אביה ואחיה לודוויג נלקחו לסטוקהולם ונקברו בקריפטה המלכותית. בשנת 1888, קרולה ובן זוגה ערכו ביקור רשמי בשוודיה.

המלכה קרולה תרמה תרומה חשובה לארגון הבריאות בסקסוניה. בשנת 1867, כנסיכת הכתר, היא ומארי סימון הקימו את אלברט-וריין. היא הקימה בית ספר לאחות רטובה בלייפציגר טור (1869), את בית החולים "קרולה-האוס" (1878), את סוכנות התעסוקה לנשים יוהנס-וריין (1876), בית ספר לנשים בשוורצנברג (1884), את בית "גוסטבהיים" עבור הזקנים, החולים והחלשים בנידרפוירץ (1887), בית הספר Lehrertöchterheim Carola-Stift Klotzsche (1892) ובית הנכים Amalie hus Löbtau, Friedrichstadt (1896). קרולה הייתה מלכה פופולרית. בשנת 1902 מת בעלה וגיסה גאורג, מלך סקסוניה עלה לשלטון במקומו.

היא הייתה הגבירה ה-499 של המסדר המלכותי של המלכה מריה לואיסה.

קרולה מתה ב-15 בדצמבר 1907 בדרזדן, ובזמן מותה, היא הייתה הנכד האחרון שנותר בחיים של גוסטב הרביעי אדולף.

## אילן יוחסין

## קישורים חיצוניים

* 

קטגוריה:נסיכות שוודיות
קטגוריה:ילידות 1833
קטגוריה:ילידי 1833
קטגוריה:נפטרים ב-1907
קטגוריה:נפטרות ב-1907
קורמורן קטן שחור

**קורמורן קטן שחור** (שם מדעי: *Phalacrocorax sulcirostris*) הוא מין של קורמורן החי בדרום-מזרח אסיה, אוסטרליה ובניו זילנד בסביבות מים מתוקים. הוא תואר ב-1825 בידי החוקר ג'ון פרידריך פון ברנדט כשמשמעות השם המדעי הוא: "sulcus
" - חריץ ו-"rostrum" - מקור. מצב שימורו הוא "ללא חשש"

## תיאור
מין קורמורן זה מגיע לאורך 60 עד 65 ס"מ בממוצע, כשהזכרים מעט גדולים מהנקבות אך בעלי מראה דומה. צבע הנוצות שחורות כשהגב בעל גוון ירקרק והראש שחור עם עיניים ירוקות או חומות ללא עיטורי פנים. המקור דק ואפור בעל שק קטן תחתיו. הרגליים שחורות. פרטים צעירים בעלי גוונים חומים כהים עד שחורים.

תפוצת הקורמורן היא מחצי האי המלאי ואינדונזיה, דרך גינאה החדשה כולל איי ד'אנטרקסטו  וברחבי כל אוסטרליה והאי הצפוני בניו זילנד. הקורמורן מצוי בסביבות ביצות, נהרות ואגמים קטנים ולעיתים נדירות גם בחופים מוגנים. הקורמורן צולל באמצעות דחיפות של רגליו וכנפיו מתחת למים בחיפוש אחרי טרף. הוא אוכל דגים כמעט מובהק, אשר לעיתים ניזון מקרפיונים מבויתים ופוגע בדגה. במספר אזורים הקורמורנים דגים יחדיו בצלילה מתואמת. קורמורן יכול לצלול עד 10 או 20 מטרים לזמן קצר. בנוסף הוא מעופף בלהקות בדומה לשקנאים היוצרות תנועת V בשמיים.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון פרידריך פון ברנדט
קטגוריה:קורמורניים
קטגוריה:אוסטרליה: עופות
קטגוריה:ניו זילנד: עופות
מפקדת הצבא הסורי בקוניטרה

[ממוזער|[הר בנטל נשקף מחלונות אחד החדרים במבנה]]
**מפקדת הצבא הסורי בקוניטרה** הוא בניין נטוש ברמת הגולן, סמוך לקוניטרה. עד לכיבוש רמת הגולן במלחמת ששת הימים שימש הבניין כמפקדת הכוחות הסורים ברמת הגולן.

המבנה נמצא סמוך מאוד לגבול ישראל-סוריה, כקילומטר מערבית לקוניטרה הנטושה, וכ-3 קילומטרים מדרום לצומת בראון, על כביש 98.

## המבנה
בניית המבנה החלה בשנת 1960 והסתיימה כעבור שנתיים, בשנת 1962. המבנה הוקם בסיוע סובייטי והוא בנוי ברובו מבטון, כשפינות המבנה מחופות באבן. המפקדה בנויה בצורת 'ח', אורכה 120 מטרים ורוחבה 30 מטרים. למבנה שתי קומות ובנוסף אליהן קומת מרתף וקומת גג, חצר פנימית אחורית וחניה מקורה.

מדרגות רחבות מובילות אל הכניסה הראשית למפקדה. מאולם הכניסה מתפצלים שני מסדרונות המוליכים לחדרים הרבים. באולם הכניסה ישנו מבנה מדרגות לולייניות המוביל לקומה השנייה ולגג. בסך הכל מכיל המבנה מאות חדרים. המבנה שימש את הצבא הסורי ובו ישבה המפקדה הסורית של אזור קוניטרה ורמת הגולן.

במלחמת ששת הימים שימש המבנה כמפקדת ארמיית השדה וממנו ניהל הצבא הסורי את המערכה. במהלך המלחמה הופצץ המבנה על ידי צה"ל עד שננטש כחלק ממנוסת הצבא הסורי. ב-10 ביוני 1967 בשעות הצהריים הגיעו לאזור הטנקים הראשונים מחטיבה 8, שתפסו את קוניטרה. בהמשך היום נכנסו חיילי צה"ל לתוך המבנה ובמקום נמצאו מסמכי שלל ומפות שהותירו החיילים הסורים מאחור בזמן המנוסה.

לאחר המלחמה התיישבו במקום יחידות של צה"ל ולמשך מספר שנים שימש המבנה את צה"ל. בהמשך ישבו במקום משקיפי האו"ם.

במלחמת יום הכיפורים ספג המבנה פגיעות נוספות כחלק מהקרבות ברמת הגולן בין ישראל וסוריה. כחלק מהסכם הפרדת הכוחות בין ישראל לסוריה ביוני 1974 הוחזרה קוניטרה לסוריה אך אזור המפקדה נותר בידי ישראל.

## לאחר שננטש
למרות הפגיעות שספג נותר המבנה עומד. גרם מדרגות לולייניות המוביל לגג קרס אך המבנה אינו נמצא בסכנת קריסה. את קירות המבנה הנטוש והחדרים הפנימיים מעטרים ציורי גרפיטי רבים.

בשנת 2007 הוקם בצמוד למבנה מאגר קוניטרה, האוגר מי גשמים לשימוש חקלאי ברמת הגולן. בשנת 2013 הוקמה בחזית הבניין התחנה השביעית בשביל אלי כהן. אחד החדרים בבניין הוקדש למרגל אלי כהן והוא מנציח את פעילותו של כהן בבניין כששימש כמפקדה סורית.

המבנה הנטוש שימש לצילומים עבור העונה השנייה של הסדרה 'תאג"ד'.

ביולי 2025 התפרסם כי קיימת תוכנית בעלות של כ-15 מיליון דולרים להפיכת המבנה הנטוש למרכז חינוכי-חקלאי שישמש את מועצה אזורית גולן וארגון "השומר החדש".

## קישורים חיצוניים

* שלמה מן, בניין החזית הסורית, בבלוג "נעמוש", 27 באפריל 2019
* 
* 
* 
* 

## הערות שוליים

קטגוריה:החזית הסורית במלחמת ששת הימים
קטגוריה:ישראל: מבנים שוממים
קטגוריה:רמת הגולן: מבנים
קטגוריה:בסיסים ומתקנים צבאיים
ביאיי

**ביאיי** (ביפנית: **美瑛**) היא עיירה הממוקמת בחבל הוקאידו שביפן.
## גאוגרפיה
ביאיי ידועה במיוחד בזכות השדות והגבעות בפאתי היישוב אשר מושכים מבקרים בחודשי הקיץ ומשמשים בפרסומות ובתוכניות טלוויזיה יפניות רבות.

מאז שנת 1992 מתקיים בתחום היישוב המרתון "Biei Healthy Marathon" אשר מושך אליו משתתפים מכל רחבי יפן.

בתחום העיירה נמצא גם האתר בריכת התכלת , גוף מים מעשה ידי אדם שנוצר כתוצאה מעבודות שבוצעו בנהר הביאיי לאחר התפרצות הר טוקאצ'י ב-1988, במטרה להגן על העיירה ביאיי מפני זרמי בוץ געשיים. לפי ההערכות, הצבע העז של מי בריכת התכלת נובע מהנוכחות של הקולואיד אלומיניום הידרוקסיד , אשר הומס במים. בריכת התכלת מהווה גם כן אטרקציית תיירות.

## גלריית תמונות

Hokkaido_-_Biei,_Shikisai_no_Oka,_july_2007_(941993652).jpg|גינת פרחים "שיקיסאי נו אוקה"
Shikisai.jpg|גינת פרחים "שיקיסאי נו אוקה"
Shirogane,_Biei,_Kamikawa_District,_Hokkaido_Prefecture_071-0235,_Japan_-_panoramio_(8).jpg|בריכת התכלת
Wiki-kenmerry1.jpg|נוף טיפוסי


## קישורים חיצוניים

* 

קטגוריה:הוקאידו: ערים
קטגוריה:יישובים שהוקמו ב-1940
פסגת גלס

**פסגת גלס** (באנגלית: **Gless Peak**) היא פסגה ברכס מילן, באזור חוף פנל של ארץ ויקטוריה שבאנטארקטיקה.

הפסגה ממוקמת 4 קילומטרים מערבית - דרום-מערבית מפסגת סירק.

גובהה של הפסגה 2,630 מטרים מעל פני הים, פסגת גלס היא הפסגה ה-496 בגובהה באנטארקטיקה.

## היסטוריה
### גילוי ומיפוי הפסגה

הפסגה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של אלמר א. גלס (Elmer E. Gless), שהיה ביולוג בתחנת כף האלט במהלך עונות הקיץ האנטארקטי בשנים 1965, 1966, 1967 ו-1968.

## קישורים חיצוניים
* פסגת גלס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת גלס
* פסגת גלס באתר peakbagger
* תרשים הנוף הנשקף מפסגת גלס באתר peakfinder
* פסגת גלס באתר mountainplanet
* פסגת גלס באתר mindat
* מחשבון מרחקים - המרחק מפסגת גלס לאתרים סמוכים
* פסגת גלס באתר peakery (מרחקים לאתרים סמוכים)

## הערות שוליים

גלס
גלס
ברכת שנתן מחכמתו לבשר ודם

**ברכת שנתן מחכמתו לבשר ודם** היא ברכה המשתייכת לברכות הראייה הנאמרת בעת ראיית חכם מחכמי אומות העולם.

## מקור הברכה
ברכה זו נזכרה כבר בתלמוד במסכת ברכות: 

### נוסח הברכה
כאמור בתלמוד נזכר הנוסח: . בביאור הטעם שעל בחכמי ישראל אומר **"שחלק"**, ובחכמי אומות העולם אומר **"שנתן"**, כתב הבית יוסף מפני שישראל ההולכים בדרכי ה' ועושים את מצותיו, הרי הם כחלק מהשם יתברך. אבל אומות העולם שרחוקים מה', הריהם כמו שנתן להם מתנה מנכסיו ואינם חלק ממנו.

אמנם יש שכתבו שהנוסח גם באומות העולם הוא "שחלק מחכמתו לבשר ודם".

## על מי מברכים
ברכה זו נתקנה על חכם מחכמי אומות העולם, הבקיא באחת משבע החוכמות, ודי שיהיה חכם באחת מאותן שבע חכמות. אך על חכם בדתו כגון כומר או אפיפיור לא תיקנו לברך.

יש שכתבו שיש לברך ברכה זו רק על גוי שאינו כופר, וששומר את שבע מצוות בני נח. אמנם יש שכתבו שמלשון הפוסקים נראה שאף בחכם שאינו מאמין יש לברך.

בדעת הרמב"ם כתב הרב יצחק זאב סולובייצ'יק, שברכה זו נתקנה על חכם מחכמי אומות העולם שחכמתו היא בשבע מצוות בני נח, את דבריו אלה דייק מלשון הרמב"ם בספר מלכים:

### חכם יהודי
באחרונים דנו, האם ברכה זו נתקנה גם על יהודי שבקיא בחכמות אלה, או שחז"ל תיקנו ברכה זו על גוי בלבד, ואם מברך, באיזה נוסח יברך, שחלק מחכמתו או שנתן מחכמתו:

* יש שכתבו לברך כנוסח הברכה על גוי.
* יש שכתבו שיש לברך אך נוסח הברכה הוא: **שחלק** מחכמתו לבשר ודם.

* אך יש שכתבו שאין לברך כלל ברכה זו על ישראל, מאחר שעיקר חכמת ישראל היא בתורה לבדה.

על חכם יהודי שבקיא גם בתורה וגם בחכמות אחרות, יש שהסתפקו האם יש לברך על גם ברכת שחלק מחכמתו ליראיו וגם ברכת שנתן מחכמתו לבשר ודם, או שמא די בברכת שחלק מחכמתו ליראיו.

## הברכה בימינו
יש שכתבו שבימינו אין לברך ברכה זו כלל, מאחר שלא מצוי חכם גדול כל כך באחד מאותן שבע חכמות. ויש שהביאו מחכמי ישראל שבירכו ברכות אלו על רופאים מומחים ועוד.

## הערות שוליים

קטגוריה:ברכות הראייה
הישיבה הגדולה יסודות

**הישיבה הגדולה יסודות** (קרויה גם: **ישיבת משכן ידידיה**) היא ישיבה גדולה חרדית-ספרדית, השוכנת במושב יסודות.

## היסטוריה
הישיבה נוסדה בא' אלול ה'תשס"ח (2008), בהוראתו של רבי אהרן יהודה ליב שטינמן, בקמפוס השוכן בכניסה למושב החרדי יסודות.

יוזם ומקים הישיבה היה הרב יהודה זיאת, ראש מוסדות שתילי זיתים וישיבת משכנות הרועים, ועמו בניו שמעון ואברהם.

לראשות הישיבה התמנה הרב ברוך צבי לב, וכבר בתחילת דרכה הישיבה הצליחה להפוך לאחת הישיבות היוקרתיות והמבוקשות בעולם הישיבות הספרדי.

בזמן קיץ בשנת ה'תשע"ה בשל חילוקי דעות בין הנהלת הישיבה לראש הישיבה, הודיע הרב לב כי הוא נאלץ לעזוב את הישיבה ולהקים ישיבה אחרת, ויחד עם שישים בחורים מהישיבה הקים את ישיבת יסודות התורה בבניין ישיבת הרמב"ם, בשכונת הדר יוסף שבתל אביב.

לאחר פיצול הישיבה מינה הרב יהודה זיאת כראש קיבוץ בישיבה את הרב שמעון שרייבר, והנהגת הישיבה התפצלה בין רבני הישיבה.

שיעור כללי שבועי נמסר על ידי הרב שרייבר והרב כהנים, ובהנהגת הישיבה מכריע בעיקר הרב ויזמן.

בנובמבר 2017 פורסם כי הישיבה עומדת להיסגר בשל סכסוכים פנימיים בין מנהלי ובעלי הישיבה. כעבור פחות מיממה הודיע נשיא ומייסד הישיבה הרב יהודה זיאת כי הישיבה אינה עומדת להיסגר, וכי ההודעה שפורסמה אינה נכונה.

נכון לשנת 2023 לומדים בישיבה כ-400 תלמידים.

### צביון הישיבה
צביון הישיבה דומה לצביון הישיבות הליטאיות, והמשטר בישיבה נחשב לממוצע ביחס לכלל הישיבות.

### צוות הישיבה

* הרב אברהם ויזמן - ראש הישיבה
* הרב צבי רבינוביץ - משגיח
* הרב שמעון שרייבר - ראש הישיבה
* הרב חנוך כהנים
* הרב צבי פסח רוזובסקי
* הרב דוד פיינשטיין
* הרב מנחם כהן

## הערות שוליים

קטגוריה:ישיבות ספרדיות
קטגוריה:ישיבות גדולות בישראל
קבוצת אקרו

ממוזער|בית מיקרוסופט ישראל
ממוזער|בניין Sea View בהרצליה
ממוזער|בניין Sea View 2 בהרצליה
**קבוצת אקרו בע"מ** היא חברה ציבורית ישראלית הפועלת, באמצעות חברות בנות, בתחום הנדל"ן היזמי והנדל"ן המניב. החברה מוכרת במותג **אקרו נדל"ן**. מייסד, בעל השליטה ויו"ר החברה הוא צחי ארבוב.

## היסטוריה
החברה נוסדה ביולי 1994 על ידי יצחק (צחי) ארבוב, ונקראה ארבוב השקעות בע"מ. בדצמבר 2021 שינתה החברה את שמה לשם הנוכחי, קבוצת אקרו בע"מ.

בשנת 2006 החלה החברה בפעילות בקבוצות רכישה, אך פעילותה בתחום זה מצטמצמת. בשנת 2014 הקימה החברה את שני המגדלים הדרומיים במגדלי תל אביב. בשנת 2016 החלה החברה בפעילות בתחום הנדל"ן המניב.

מיזמים בולטים של החברה בשנים 2020–2021: מגדלי דה וינצ'י, למגורים, מסחר ומשרדים בתל אביב (בשותפות עם ישראל קנדה), קומפלקס גולף בנאות אפקה, מיזם פינוי בינוי בשכונת נווה שרת, קמפוס מיקרוסופט בהרצליה (בשותפות עם קבוצת תדהר, ישראל קנדה וקבוצת אלייד) ופארק עסקים בצומת סביון.

מיזמים בולטים בשנת 2022: מגדל מזא"ה בתל אביב, ONE TOWER במתחם הבורסה ברמת גן (בשותפות עם רוגובין).

בעל השליטה בחברה הוא מייסדה, יצחק ארבוב. בעלי מניות עיקריים נוספים הם רעיה שטראוס (מ-2011) והפניקס חברה לביטוח (מ-2018).

בפברואר 2022 נרשמו ניירות הערך של החברה למסחר בבורסה לניירות ערך בתל אביב, והיא גייסה כ-500 מיליון ש"ח לפי שווי (לאחר הכסף) של כארבעה מיליארד ש"ח.

## תחומי פעילות
החברה פועלת בתחום הנדל"ן בישראל (בעיקר בתל אביב-יפו) החל משנת 2006, בשני מגזרי פעילות:
* נדל"ן יזמי: איתור מקרקעין, השבחתם וייזום של פרויקטים בנדל"ן, לרבות התחדשות עירונית.
* נדל"ן מניב: בנייה של בניינים להשכרה, למטרות משרדים, מסחר ומלונאות.

## חברות בנות
חברות עיקריות של החברה:
* אקרו השבחת מקרקעין בע"מ (100%). הוקמה ביולי 1997.
* אקרו נכסים בע"מ (100%). הוקמה בפברואר 2016. עוסקת בהקמה ובהשכרה של נדל"ן מניב.
* אקרו נדל"ן ייזום בע"מ (100%). הוקמה באוגוסט 2011. עוסקת בהקמה ומכירה של מבנים, וכן במיזמי פינוי בינוי במסגרת תמ"א 38.
* מגדלי אקרו, שותפות מוגבלת (99.9%).
* טריפל איי 1 אחזקות בע"מ.
לחברות אלה יש חברות בנות ושותפויות רבות משלהן.

## קישורים חיצוניים

* 

* קבוצת אקרו בע"מ - תשקיף להשלמה של הנפקה ראשונה לציבור, באתר "מאיה", 23 בפברואר 2022

## הערות שוליים

קטגוריה:חברות נדל"ן ובנייה ישראליות
קטגוריה:הרצליה: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1994
אי-פרי ברלין

**אי פרי ברלין** (באנגלית: **Berlin ePrix**) הוא מרוץ מכוניות חשמליות שנתי המתקיים כחלק מאליפות הפורמולה אי. המרוץ מתקיים במסלול שנבנה בתוך נמל התעופה ברלין-טמפלהוף.

## היסטוריה
אי-פרי ברלין נערך לראשונה כחלק מעונת הבכורה של אליפות הפורמולה אי. המסלול שנבנה בנמל התעופה ברלין-טמפלהוף היה באורך של 2.469 ק"מ וכלל 17 פניות. פליטים שנמלטו ממלחמת האזרחים בסוריה שוכנו באזור שדה התעופה, דבר שלא אפשר לקיים את המרוץ במסלול בשנת 2016. המרוץ התקיים במסלול רחוב באזור שדרת קרל מרקס ואלכסנדרפלאץ. המסלול חזר לשדה התעופה בשנת 2017 עם תוואי מסלול חדש באורך של 2.25 ק"מ ו-10 פניות.

מגפת הקורונה שהתפשטה בעולם בתחילת שנת 2020 הובילה לעצירת העונה לאחר חמישה מרוצים ולהשבתת העונה במשך חצי שנה. במהלך חודש אוגוסט התקיימו שישה מרוצים בטווח של תשעה ימים, כולם בשטח שדה התעופה הישן בברלין, בכך הסתיימה העונה עם 11 מרוצים.

## תוצאות
[ממוזער|שמאל|[מסלול רחוב|מסלול הרחוב בשדרת קרל מרקס בו התחרו בעונת 2015/2016.]]
[ממוזער|שמאל|המסלול ב[נמל התעופה ברלין-טמפלהוף (2017-הווה)]]
ממוזער|שמאל|המסלול ההפוך בנמל התעופה ברלין-טמפלהוף (2020-הווה)

## קישורים חיצוניים

* 

## הערות שוליים

קטגוריה:פורמולה אי: מרוצים
קטגוריה:ברלין: תחרויות ספורט
ישיבת יסודות התורה

**ישיבת יסודות התורה** (מכונה: 'יסודות לב') היא ישיבה גדולה חרדית-ספרדית בתל אביב, בראשות הרב ברוך צבי לב. נכון לשנת 2023 לומדים בישיבה כ-350 בחורים.

הישיבה שוכנת כיום בבניין ישיבת הרמב"ם ובית יוסף, בשכונת הדר יוסף בתל אביב.

## היסטוריה
מייסד הישיבה, הרב ברוך צבי לב, כיהן קודם לכן כראש ישיבה בישיבת משכן ידידיה במושב יסודות. אחר חילוקי דעות בינו לבין ההנהלה פרש בשנת 2014 והקים ישיבה חדשה, יחד עם כ-60 בחורים מישיבת משכן ידידיה.

בפרוץ משבר הקורונה בישראל נסגרה הישיבה, ובזמן קיץ ה'תש"פ נפתחה הישיבה במתווה הקפסולות בתיאום עם משרד הבריאות. למרות הבידוד ואמצעי הזהירות, באמצע זמן קיץ נדבקו מספר בחורים בנגיף ונשלחו למלונית. בסוף הזמן סיימו בני הישיבה את מסכת נדרים במבצע חיזוק מיוחד.

בשנת 2020 יצאה הישיבה לקמפיין "יסודותייך חזקי", במסגרתו אספה הישיבה 2,800,000 ש"ח לבניין הישיבה. בשנת 2023 פורסם כי הישיבה זכתה בהקצאה רחבת ידיים בעיר אלעד, ובה ייבנה קמפוס המותאם לכאלף תלמידים.

בשנת 2021 נספה באסון הר מירון הבחור אריאל אחדות, מבני הישיבה. בישיבה נערכו הספדים ועצרות חיזוק לזכרו, ובשנת 2022 אף ערכו סיום הש"ס לעילוי נשמתו.

### צביון הישיבה
צביון הישיבה בדומה לעולם הישיבות הליטאי. בישיבה מושם דגש על לימוד עיוני ומעמיק, בהתאם לגישת ראש הישיבה הרב לב, אותה קיבל מרבו הרב ברוך ויסבקר. הישיבה דוגלת במשטר קפדני יחסית, ועל הבחורים חלים איסורים רבים כגון איסור הוצאת רישיון נהיגה, איסור החזקת פלאפון, נוכחות חובה בסדרי הישיבה ועוד.

## צוות הישיבה
משגיח הישיבה הוא הרב שלמה ברויאר. בצוות הרמי"ם נמנים הרבנים: הרב יצחק צבי ויזמן, הרב יונתן בושיריאן, הרב יאיר פלטיאל ברונר. הרב בן פורת. וראש קיבוץ הוא הרב שרגא צבי פישהוף.

## קישורים חיצוניים
* ישיבת יסודות התורה באינדקס פרשת
* ישיבת יסודות התורה באינדקס עולם התורה

## הערות שוליים

קטגוריה:ישיבות ספרדיות
קטגוריה:ישיבות גדולות בישראל
אביעזר ציצוביץ

הרב **אביעזר ציצוביץ** (ח' באייר ה'תרנ"ב, 5 במאי 1892 – ב' באדר ב' ה'תשל"ו, 1976) היה רב ואב בית דין בברלין בשנים שקדמו לשואה, רב שכונה בתל אביב מנהל מחלקת הנישואין בעיר וממלא מקום הרב הראשי בעיר.

## ביוגרפיה
נולד בשנת ה'תרנ"ב (1882) בצ'חנוביץ בפולין לאביו רבי דוד ולאמו שרה ברכה. למד בישיבות לומז'ה (אצל ר' שמעון שקופ), בריינסק וסלובודקה, ושם נסמך להוראה. בשנת 1923 נסע לברלין להשתלם בלימודי חול ושם למד באוניברסיטת ברלין וב"בית המדרש העליון" שיסד הרב חיים הלר.

### ברלין
בהמשך שימש כרב ואב בית דין בקהילה הגדולה בברלין בשנים שקדמו לשואה. לאחר שעלו הנאצים לשלטון סירב הרב ציצוביץ לבקשות חברי קהילתו שיגזור את זקנו, והמשיך להתהלך ברחובות ברלין בחזות רבנים בולטת, ולפעול באופן גלוי לחיזוק היהדות בעיר. פעולות אלו כמעט עלו לו בחייו מספר פעמים.

### ארץ ישראל
בשנת ה'תרצ"ט (1939) ברח מגרמניה ועלה לארץ ישראל והתיישב בתל אביב, ונתמנה לרב שכונה בעיר, מנהל מחלקת הנישואין במועצה הדתית בתל אביב וממלא מקום הרב הראשי בעיר.

הרב ציצוביץ היה חבר חבר הרבנים שעל יד הפועל המזרחי. היה מחבר פורה בתחומים רבים בהלכה וחיבר מאמרים רבים שנתפרסמו בכתבי עת המאור, שבילין, סיני ועוד.

## משפחתו
נישא לרחל ולהם שישה ילדים.

ביתו יפה נישאה לרב דוד ורנר, הרב האשכנזי של חדרה, ואחראי תחום משחטות ברבנות הראשית.

## לקריאה נוספת
שרה קלמנוביץ, ופסח ה' על הפתח - סיפור חייו של הרב אביעזר ציצוביץ זצ"ל ומשפחתו, מאגר אוצר החכמה

## קישורים חיצוניים
* תמונת המצבה של הרב ציצוביץ

## הערות שוליים

קטגוריה:ברלין: רבנים
קטגוריה:אבות בתי דין
קטגוריה:בוגרי ישיבת לומז'ה
קטגוריה:בוגרי ישיבת כנסת ישראל (סלבודקה)
קטגוריה:תלמידי רבי שמעון שקופ
קטגוריה:רבני הציונות הדתית בישראל
קטגוריה:פעילי תנועת המזרחי
קטגוריה:תל אביב-יפו: רבני שכונות
קטגוריה:אנשי העלייה החמישית
קטגוריה:אישים הקבורים בבית הקברות נחלת יצחק
קטגוריה:ישראלים ילידי פולין
קטגוריה:עולים במלחמת העולם השנייה
קטגוריה:ישראלים שנולדו ב-1892
קטגוריה:ישראלים שנפטרו ב-1976
קטגוריה:אנשי חבר הרבנים שעל ידי הפועל המזרחי
ג'ורג' מלון

**ג'ורג' וילסון מלון** (באנגלית: **George Wilson Malone**; 7 באוגוסט 1890 – 19 במאי 1961) היה מהנדס אזרחי ופוליטיקאי אמריקאי, חבר המפלגה הרפובליקנית, שייצג את מדינת נבדה בסנאט של ארצות הברית.

## ביוגרפיה
מלון נולד בפרדוניה (Fredonia) שבדרום-מזרח קנזס. בצעירותו עבר לרינו שבנבדה ועבד שם כמהנדס אזרחי והידראולי בעת שלמד באוניברסיטת נבדה ברינו . בשנת 1917 השלים מלון את לימודיו הגבוהים, ומיד לאחר מכן התגייס אל הכוחות המזוינים של ארצות הברית משנכנסה ארצו למלחמת העולם הראשונה. תחילה שירת בחיל תותחנים, אך בסופו של דבר הפך לקצין מודיעין גדודי והוצב בצרפת ובממלכה המאוחדת עד 1919. בתום המלחמה שב לעיסוקיו בהנדסה אזרחית. בשנים 1927–1935 היה מהנדס המדינה של נבדה.

בשנת 1934 הצטרף מלון לפוליטיקה של ארצות הברית כשערך את ניסיונו הראשון להיבחר אל הסנאט של ארצות הברית מטעם נבדה. ניסיון זה עלה בתוהו כאשר גרף 33% בלבד מקולות הבוחרים, והובס בידי קי פיטמן, הסנאטור הדמוקרטי המכהן והנשיא הזמני של הסנאט של ארצות הברית. במהלך מלחמת העולם השנייה עבד מלון בסנאט כיועץ הנדסי לחומרי מלחמה. בבחירות 1944 התמודד פעם נוספת לסנאט מול פט מקארן, וגם בפעם זו הפסיד, אך שיפר את תוצאתו מהתמודדותו הקודמת – וגרף 41% מהקולות.

בבחירות 1946 התגשמה משאלת לבו של מלון, ועלה בידו להיבחר לסנאט. הוא ניצח את ברקלי באנקר, מועמד המפלגה הדמוקרטית ולשעבר סנאטור בעצמו, כשזקף לזכותו כ-55% מקולות הבוחרים. הוא נבחר מחדש לתקופת כהונה שנייה ב-1952. כעבור תריסר שנות כהונה הפסיד ב-1958 את כהונתו השלישית להווארד קאנון, וכהונתו נחתמה בראשית ינואר 1959.

מלון המשיך להתגורר בוושינגטון הבירה עד מותו, ועבד כיועץ הנדסי. בבחירות 1960 ערך את מסע הבחירות האחרון שלו, הפעם למושב בבית הנבחרים של ארצות הברית מנבדה, אך הפסיד. מלון נטמן בבית הקברות הלאומי ארלינגטון.

## קישורים חיצוניים

* 
* 

## הערות שוליים

קטגוריה:אמריקאים ילידי קנזס
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:מהנדסים אזרחיים
קטגוריה:חברי הסנאט של ארצות הברית מנבדה
קטגוריה:סנאטורים חברי המפלגה הרפובליקנית
קטגוריה:אישים הקבורים בבית הקברות הלאומי ארלינגטון
קטגוריה:בוגרי אוניברסיטת נבדה ברינו
קטגוריה:אמריקאים שנולדו ב-1890
קטגוריה:אמריקאים שנפטרו ב-1961
אמאלפי: תגמוליה של האלה

"**אמאלפי: תגמוליה של האלה**" (באנגלית: ***Amalfi: Rewards of the Goddess***; ביפנית: ***アマルフィ 女神の報酬***) הוא סרט דרמה יפני משנת 2009 בבימויו של הירושי נישיטני, בו מככבים יוג'י אודה, יוקי אמאמי, אריקה טודה, רוצ'ו פפאלאו וקואיצ'י סאטו. על בסיס הסרט, יצא אלבום האוסף של שרה ברייטמן, *[[Amalfi – Sarah Brightman Love Songs]]*.

הסרט עלה לאקרנים ברחבי העולם ב-18 ביולי 2009 בהפצת טוהו.

## עלילה
קורודה הוא דיפלומט זר העובד בעיירת החוף אמאלפי, איטליה. הוא חוקר את המקרה של נערה יפנית צעירה שנחטפה מרחובות רומא בחג המולד, ולבסוף מתאהב באמה של הילדה.

## צוות השחקנים
* יוג'י אודה – קוסאקו קורודה
*יוקי אמאמי – סאקו יאגמי
*קואיצ'י סאטו – מאסאקי פוג'י
*אריקה טודה – קאנאי אדאצ'י
*ננה אוטסוקה – יושימי האבה
*אקירה אונודרה – עצמו
*שירו סאנו – מיצ'יו נישינו
*שרה ברייטמן – עצמה
*רוצ'ו פפאלאו – שוטר
*מסהארו פוקויאמה – שוגו סאקי
*קייצ'י נאקאי – הקול של הירושי קטאוקה

## קישורים חיצוניים
* 

## הערות שוליים

קטגוריה:סרטי 2009
קטגוריה:סרטים באיטלקית
קטגוריה:סרטים באנגלית
קטגוריה:סרטים ביפנית
קטגוריה:סרטים יפניים
קטגוריה:סרטי דרמה
אין רשע בעולם

**אין רשע בעולם** (בפרסית: شیطان وجود ندارد; תעתיק: שייטן ווג'וד נא-דראד; *sheytân vojūd nadârad;* מילולית: "השטן לא קיים"; באנגלית: ) הוא סרט דרמה איראני משנת 2020 בבימוי מוחמד רוסולוף. הסרט עוסק בעונש המוות באיראן. הקרנתו שם נאסרה בהוראת הרשויות. רסולוף נכלא ונאסר עליו לעזוב את איראן כדי להשתתף במספר פסטיבלים בינלאומיים בהם הסרט היה מועמד.

## רקע
הסרט אין רשע בעולם בוים על ידי רסולוף והוקלט בסתר. רסולוף אמר שהסרט עוסק בצורך לקחת אחריות על מעשיך וכל אחת מן העלילות מבוססת על ניסיונו האישי. הסרט טווה ארבע עלילות שונות העוסקות כולן בחוזק מוסרי ונושא עונש המוות באיראן. השאלות המרכזיות שהוא מעלה הן אם יש מקום לחופש אישי במשטר אותוקרטי והאיום הבלתי נמנע שהוא מציג לחופש זה. רוסלוף מציע כי בתנאים שיצר מנגנון הדיכוי באיראן, האפשרויות היחידות הן התנגדות או השרדות.

## עלילה
השמאט, בעל ואב למופת משכים לצאת לעבודתו כל בוקר - אבל היכן?

פוייאה לא יכול להעלות בדמיונו הרג אדם אחר. ובכל זאת, זה בדיוק מה שנאמר לו שעליו לעשות.

ג'אוואד לא מעלה על דעתו שהצעת הנישואין לחברתו לא תהיה ההפתעה היחידה במסיבת יום ההולדת שלה.

בארהם הוא רופא מטפל שאינו מסוגל לעסוק במקצוע, שרוצה לספר לאחייניתו על חייו בשולי החברה.

## ביקורת
אורלי נוי כתבה על הסרט כי הוא משקף אמירה הומניסטית עמוקה בכך שהוא מציג סרבנות כחלופה, גם במשטר דיכוי אלים. לדעתה, להבדיל משמו של הסרט באנגלית ובעברית, השם שבחר הבמאי, "השטן לא קיים", מבטא את עמדתו של רוסלוף כי לבני האדם האפשרות להתנגד ולשלם את המחיר, אם יבחרו שלא להפוך לתליינים בעצמם.

## שחקנים
* אסאן מירחוסייני (השמאט)
* כאווה האנגאר (פוייאה)
* מוחמד ואלי זאדגאן (ג'אוואד)
* מוחמד סדיגיימאהר (בארהם)

## פרסים והכרה
בפברואר 2020 הסרט זכה בפרס דוב הזהב בפסטיבל הסרטים הבינלאומי בברלין.

בנובמבר 2021 הסרט זכה בפרס הסרט הטוב ביותר בפסטיבל הסרטים בסידני.

## ראו גם
* פסטיבל הסרטים הבינלאומי בברלין
* 2020 בקולנוע

## קישורים חיצוניים

* 
* 

## הערות שוליים

קטגוריה:2020 באיראן
לטישה ממפורד גיר

250px|ממוזער|טקסט=אישה מחזיקה מזרק (המחשה)|אישה מחזיקה מזרק (המחשה)
**לטישה ממפורד גיר** (באנגלית: **Letitia Mumford Geer**; ) היא אחות, ממציאת המזרק לשימוש ביד אחת.

## חייה
נולדה בניו יורק לקורנליה מתילדה גיר לבית ממפורד וג'ורג' וורן גיר. היא הייתה אחת מששת ילדיהם.

## המצאת המזרק
המטרה שהובילה את גיר להמציא את המזרק לשימוש ביד אחת הייתה לספק כלי שיאפשר להזריק את התוכן לרקטום ללא עזרת עוזר, שכן המזרקים שהיו בשימוש עד אז הצריכו שימוש בשתי הידיים, או סיוע של אדם נוסף.

בבקשת הפטנט שלה, שהוגשה ב-12 בפברואר 1896, היא צירפה שרטוטי הסבר לשימוש בו, וציינה כי מדובר במכשיר פשוט וזול והבהירה כי ניתן לגוון את צורתו במידה מסוימת, מבלי לפגוע ברוח ההמצאה.

בתיאור של ההמצאה נכתב כי המפעיל מחדיר את הזרבובית לתוך פי הטבעת ומחזיק את הגליל המלא בנוזל ההזרקה מראש. המזריק יכול להחזיק את המכל ובאותה עת להושיט אצבע אחת או יותר כדי ללחוץ על הידית. העיצוב במעוקל של ידית המזרק מונע את החלקת היד ומאפשר הזרקה עצמית של החומר ביד אחת, ללא עזרת אדם נוסף.

הפטנט אושר ב-11 באפריל 1899.

## הכרה בפועלה
ממפורד גיר הלכה לעולמה בניו יורק בשנת 1935 בגיל 83. במסגרת יום האישה הבינלאומי במרץ 2021 צוות בית החולים במחוז קדיס בספרד (Hospital Quirón Salud Campo de Gibraltar) הקדיש לה אלבום תמונות עם תמונות אנשי הצוות כשהם מחזיקים מזרקים 

## ראו גם
* מזרק

## קישורים חיצוניים

* מי האישה שהמציאה את המזרק לשימוש ביד אחת? (בספרדית)
* לטישה מ. גיר ממציאת המזרק לשימוש ביד אחת (בספרדית)

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:ממציאות אמריקאיות
קטגוריה:אמריקאיות שנולדו ב-1852
קטגוריה:אמריקאים שנולדו ב-1852
קטגוריה:אמריקאיות שנפטרו ב-1935
קטגוריה:אמריקאים שנפטרו ב-1935
תנאי הכרחי להתכנסות טור אינסופי

**תנאי הכרחי להתכנסות** טורים אינסופיים הוא שהאיבר הכללי ישאף לאפס. באופן פורמלי: אם \sum_{n\,=\,1}^\infty a_n מתכנס אז \lim_{n\to\infty}a_n=0.

## שימוש
כאשר בודקים אם סדרה מתכנסת או מתבדרת, לרוב בדיקה זו נבדקת תחילה תנאי הכרחי זה, בשל קלות השימוש בו.

שלא כמו מבחני התכנסות, תנאי הכרחי להתכנסות אינו יכול להוכיח בעצמו שהטור מתכנס. זאת מהסיבה הפשוטה שמדובר בתנאי הכרחי אך לא בתנאי מספיק. לפיכך, הכיוון השני של המשפט אינו נכון. כלומר, לא ניתן לומר שאם \lim_{n\to\infty}a_n=0 אז \sum_{n\,=\,1}^\infty a_n מתכנס. בהחלט ייתכן שהטור \sum_{n\,=\,1}^\infty a_n מתבדר גם אם \lim_{n\to\infty}a_n=0. מאידך, בזכות הקונטרה פוזיציה מותר לומר כי אם \lim_{n\to\infty}a_n\ne0 או a_n מתבדרת, אז הטור \sum_{n\,=\,1}^\infty a_n מתבדר.

### דוגמה
הסדרה ההרמונית a_n=\frac1n היא דוגמה ידועה לסדרה שסכומה מתבדר, אף על פי שהאיבר הכללי שלה שואף לאפס. באופן כללי, לפי "מבחן ה-p" מתקיים עבור הטור ההרמוני המוכלל \sum_{n\,=\,1}^\infty\frac{1}{n^p} כי
*אם p\le0 אז הטור מתבדר.
*אם 0 אז הטור מתבדר לפי מבחן האינטגרל.
*p>1 אז הטור מתכנס לפי מבחן האינטגרל.
באופן זה ניתן לראות כי למרות שהאיבר הכללי שואף לאפס, הטור יכול להתכנס או להתבדר.

## הוכחה
נגדיר את הסדרה S_n=\sum_{k\,=\,1}^n a_k כסדרת הסכומים החלקיים של הסדרה a_n.

מההנחה כי \sum_{n\,=\,1}^\infty a_n מתכנס נובע שהסדרה S_n מתכנסת. כלומר קיים L\in\R עבורו \lim_{n\to\infty}S_n=L.

נשים לב כי S_n-S_{n-1}=(a_1+\cdots+a_n)-(a_1+\cdots+a_{n-1})=a_n, אזי:

:\lim_{n\to\infty}a_n=\lim_{n\to\infty}(S_n-S_{n-1})=\lim_{n\to\infty}S_n-\lim_{n\to\infty}S_{n-1}=L-L=0

אז מטרנזיטיביות השוויון \lim_{n\to\infty}a_n=0.

## קישורים חיצוניים
*

## הערות שוליים

קטגוריה:הוכחות
קטגוריה:תורת הטורים